комуникациската стратегија за 2013 - 15 година започна со бројни јавни дебати на одредени теми. Комисијата за спречување и заштита од дискриминација потпиша меморандуми за соработка со Секретаријатот за спроведување на Охридскиот рамковен договор и со Здружението за социјален и мултикултурен развој на жените. Комисијата се вклучи во промотивни активности преку објавување на упатства и извештаи на различни теми и организирање на прес конференции. Сепак, и понатаму нема доволно финансиски и човечки ресурси за соодветно да ја исполни својата задача. Законот за антидискриминација сè уште не е усогласен со acquis - то, бидејќи изречно не забранува дискриминација врз основа на сексуалната ориентација во областа на вработувањето и занимањето . Собирањето и анализата на податоци е подобрено, но и понатаму е ограничено. ( Види Поглавје 23- Судство и фундаментални права ).

Доделени се дополнителни финансиски средства на министерството одговорно за еднакви можности , со цел да се обезбеди оперативен буџет за мерките во врска со родовата еднаквост . Законот за работни односи беше изменет за да им даде на вработените дополнителни права за неплатено отсуство поради грижа за децата. Сега е активна меѓусекторската консултативна и советодавна група за еднакви можности на жените и мажите. Капацитетот на локалните комисии за еднакви можности е подобрен. Комисијата за спречување и заштита од дискриминација, одговорна за справување со жалби ја продолжи својата работа и првенствено се фокусираше на прашања за родовата еднаквост. Учеството на жените и стапките на вработеност остануваат многу ниски во споредба со просекот на ЕУ и покрај одреденото подобрување, Секторот за еднакви можности и понатаму има недостаток на соодветни ресурси. Мерките насочени кон жените Ромки беа ограничени. Дискриминаторските обичаи, традициите и стереотипите остануваат широко распространети, особено во руралните области. ( Види Поглавје 23 - Судство и фундаментални права )

#### Заклучок

Направен е ограничен напредок во областа на социјалната политика и вработувањето. Стапката на невработеност до некој степен опадна, но и понатаму останува висока. Главните предизвици на долгорочната невработеност, високите нивоа на невработеност кај младите лица, многу малото учество на Ромите и на жените на пазарот на трудот и високите нивоа на неформално вработување и понатаму треба да се решат. Социјалниот дијалог и капацитетот на социјалните партнери треба дополнително да се зајакнат. Стратегиите за социјална инклузија треба подобро да се спроведуваат. Во областа на социјалната политика и вработување, подготовките се умерено напреднати.

### 4.20. Поглавје 20: Претпријатија и индустриска политика

Развојните процеси во врска со принципите на претпријатија и индустриска политика го вклучија формирањето на Националниот совет за претприемништво и конкурентност. Земјата продолжи да ги спроведува начелата на Актот за мали бизниси. Агенцијата за поддршка на претприемништвото останува слабо финансирана и не е целосно интегрирана во владините иницијативи за развој на приватниот сектор. Во врска со инструментите за претпријатија и индустриска политика , Законот за финансиска дисциплина беше изменет со цел да се поттикне навремена исплата на обврските и да се подобри ликвидноста на претпријатијата. Усогласувањето со Директивата за задоцнето плаќање останува да се потврди. Со Законот за вонсудско спогодување се воведоа пократки вонсудски постапки за обврските на должниците, кои може да се користат пред стечајната постапка да биде формално започната. Формиран е Фонд за иновации и технолошки развој со буџет од 9 милиони евра за првите четири години. Советот на странски инвеститори и Агенцијата за странски инвестиции и промоција на извозот потпишаа договор за соработка за подобрување на комуникацијата и координирање на активностите. Формирано одделение во рамки на Агенцијата за странски инвестиции и промоција на извозот, со цел да се понудат дополнителни услуги за странските инвеститори. Одделението започна со спроведување на програми преку поврзување на странските инвеститори со локалните претпријатија. Буџетот доделен за спроведување на стратегијата за иновации и националната политика за привлекување странски инвеститори се зголеми. Беше потпишан договор за учество во Програмата на ЕУ за 'Конкурентност на претпријатија и мали и средни претпријатија (КОСМЕ)'. Сè уште треба да се направи повеќе за да се олесни пристапот до финансии за сите претпријатија, особено за малите и средни претпријатија и тие да бидат постојано информирани за промените

36